Drie sterf toe Pakistani homself aan die brand steekArgieffoto Die polisie in die Oos-Kaap stel ondersoek in nadat ŉ man van Pakistan homself by ŉ winkel in Centani aan die brand gesteek en hy en twee ander persone gesterf het. Jackson Manatha, woordvoerder van die polisie, het gesê die voorval het laat Saterdagaand plaasgevind. “Die man, wat uitgeken is as Shakeel Ahmed, het petrol oor homself uitgegooi voor hy homself aan die brand gesteek het,” het hy gesê. “Luvuyu Funaphi (41) en Sange Tswawe (23) was saam met hom. Hulle het al drie verkool in die handelswinkel.” Volgens Manatha was Ahmed die huurder van die winkel. Sy ouderdom is nie bekend nie.